Pólstjarnan er sérheiti en getur einnig verið samnafn í merkingunni ‘ stjarnan sem sést yfir norðurpólnum ’ . Íslensk málnefnd hafði áður fjallað um ritháttinn , í bréfi til mennta - og menningarmálaráðuneytisins 12. maí 2011 . Þar er bent á að fjöldi samnafna og sérnafna í íslensku hljómi eins ( til dæmis grund og Grund ) og það geti gilt um jörð . Samheitið jörð , með litlum staf , sé líklega algengast en það megi hins vegar „ telja það sérheiti þegar sérstaklega er rætt um reikistjörnuna Jörð , til að mynda í upptalningu á reikistjörnum : Merkúr , Venus , Jörð , Mars “ . Málnefndin mælir með því „ að sérnafnstúlkunin sé notuð afar sparlega og einvörðungu þegar sérstaklega er rætt um reikistjörnuna Jörð “ . Ritreglurnar frá 2016 veita síðan enn afdráttarlausari niðurstöðu , það er að aðeins sé heimilt að rita Jörð í upptalningu á reikistjörnum . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .